Kraftig snøvær skaper kaos i Danmark, Sverige og Finland
Over 700 bilister på Sjælland i Danmark har bedt om hjelp siden snøværet startet lørdag, opplyser vaktselskapet Falck. Selskapet har også hatt over 60 oppdrag med å rydde trær som sperrer veiene eller truer med å velte ned over boliger, ifølge NTB. Strømledninger har falt ned og trær har veltet på grunn av de store snømengdene i Danmark. Politiet i Midt- og Vestsjælland opplyser at minst 50 biler satt fast på motorveien i områdene rundt Roskilde og Fløng søndag, samt rundt Hvalsø og Hobæk. Kraftig vind førte også til problemer i Grenaa i Østjylland. En flytekran klarte søndag å rive seg løs på grunn av stormen, og blåste inn i en Stena Line-ferge. Ingen ble skadet i uhellet, men de har måttet tilkalle assistanse for å fjerne flytekranen, skriver Ekstra Bladet.Ved lunsjtid lørdag begynte snøen å falle i Sør-Sverige, og noen timer senere var trafikkproblemene et faktum. I åttetiden lørdag kveld kolliderte en lastebil med to personbiler på E6 utenfor Landskrona. Ulykken førte ikke til store skader, men veien var sperret i sørgående retning under bergingsarbeidet. En drøy time senere skjedde neste ulykke. Da kolliderte tre personbiler, da også på E6, men denne gangen i sørgående retning i Rydebäck ved Helsingborg. Problemene fortsatte, og i løpet av natten inntraff nærmere 20 ulykker på svenske veier på grunn av snøfallet. Det er ikke meldt like store mengder av snøvær til uken, men det advares fortsatt mot glatte veier. Sør i Finland hersker det også trafikk-kaos og kraftledninger ble revet ned av nysnøen. Husker du? Høststorm skapte kaos i Sverige og DanmarkHer til lands har vinteren satt sine spor i visse deler av landet, men enda har ikke vinteren for alvor kommet. Ifølge YR er det vinter når døgntemperaturen faller under 0 grader – og med den kommende ukens varmegrader, skal vi nok ikke vente at vinteren kommer før i desember. Mandag skyller nemlig et lavtrykk inn over landet. – I løpet av mandag ettermiddag vil vi få inn sønnavind, og det vil bli mildere i store deler av landet. På tirsdagen vil nedbøren komme i form av regn på Vestlandet, og oppover langs kysten til Troms, sier statsmeteorolog i Meteorologisk institutt, Rafael Eskobar Løvdahl, til VG. I morgen vil et lavtrykk nord for Island sende milde luftmasser inn over #Norge. https://t.co/x9DFgIRFdc — Meteorologene (@Meteorologene)22.11.15, 04:02 Midt i uken går lavtrykket forbi, og temperaturene vil synke noe før det til helgen vil bli mildere i luften. – Onsdag og torsdag vil det bli litt kaldere, før vi får en ny runde med varmere luft. Sør-Norge ser ut til å få klarvær mot siste del av uken, og da blir det litt kaldere. – Når kan vi vente at kong vinter kommer for alvor? – Det blir ikke vinter til første advent hvert fall. Sønnavinden som kommer inn gjør det varmere, så den lille nedbøren som er ventet kommer i form av regn. Men hvis du er i Finnmark er det stort sett snø som faller. Kort oppsummert vil vi få en overgang til mildere temperaturer og regnvær i løpet av mandagen, før temperaturene synker litt onsdag og torsdag. Til helgen er det imidlertid ventet et nytt lavtrykk som byr på høyere temperaturer rundt om i landet. Slik blir gjennomsnittstemperaturen rundt om i landet den kommende uken: Oslo: 1,7 grader Trondheim: 2,4 grader Kristiansand: 4 grader Bergen: 5 grader Bodø: 3,8 grader Tromsø: 2 grader Så du denne? Meteor lagde lysshow over Sør-Norge
Mye snø, kuldegrader og kraftig vind har ført til store togforsinkelser, trafikkaos og strømstans i sør-Sverige, og deler av Danmark og Finland. Men her til lands lar vinteren vente på seg.